Ribnik

Ribnik je općina smještena u sjeverozapadnom dijelu Bosne i Hercegovine u Republici Srpskoj.

 Historija 
U Gornjrm Ribniku nađena je stela sa nadgrobnog spomenika sa muškom polufigurom u desnom uglu, iz rimskog perioda. Ugrađena je u zidove mjesne crkve. Po stilskim elementima spada u grupu reljefa karakterističnih  za ilirsku umjetnost u unutrašnjosti Dalmacije (kojoj je Bosna tada pripadala).Tekst je nerazumljiv, što svjedoči da je još u 4. vijeku domaćem stanovništvu latinski jezik još uvijek bio nerazumljiv, pa je i dalje govorio svojim, ilirskim jezikom.Ivo Bojanovski, Akadenija nauka i umjetnosti Bosne i Hercegovine, 1988 - BOSNA I HERCEGOVINA U ANTIČKO DOBA

Poslije potpisivanja Dejtonskog sporazuma 1995. godine, dio prijeratne općine Ključ ušao je u sastav Federacije Bosne i Hercegovine, a od dijela koji je ušao u sastav Republike Srpske formirana je općina Ribnik. U to vrijeme je općina nosila ime Srpski Ključ, ali je donošenjem ustavnih zakona onemogućeno dodavanje etničkih pridjeva imenima gradova ili općina, te je ime promijenjeno na osnovu najvećeg naselja u općini.

 Geografija 
Ribnik na sjeveru graniči sa općinama Ključ i Oštra Luka, gradom Banja Luka na sjeverozapadu, Mrkonjić Gradom na istoku, Glamočem na jugu te Istočnim Drvarom i Petrovcem na zapadu.

 Stanovništvo 
 Nacionalni sastav stanovništva – općina Ribnik 

 Turizam 
Općina Ribnik je danas poznata po lovu i ribolovu. Većina takmičenja u ribolovu se održavaju na rijeci Ribnik koja protiče kroz istoimeno mjesto. U Ribniku ima i dosta pećina i najveća od njih nosi naziv pećina Mačkica na teritoriji MZ Sitnica. U općini se nalazi i pećina po imenu Ledena, jedna od najvećih ledenih pećina u jugoistočnoj Evropi a nalazi se na Vučijoj poljani.

 Također pogledajte 
 Spisak naseljenih mjesta u općini Ribnik
 Lokalni izbori u Bosni i Hercegovini 2016 (Ribnik)

 Reference 

 Vanjski linkovi 

 Zvanični sajt općine Ribnik 

Kategorija:Općine Bosne i Hercegovine
Kategorija:Općine Republike Srpske
*
Kategorija:Ključ